Neuenkirch
Nöiechöuch (amtlech Neuenkirch) esch e politischi Gmeind im Wahlkreis Soorsi im Kanton Lozärn, Schwiiz.

Geografi 
Nöiechöuch liid südlech vom Sempachersee. Zue dr Gmeind ghöred ou na D Ortsteil Sempach Station ond Hellbühl ond d Wiiler. Nellen, Werligen, Klosterhöfli, Klösterli, Lippenrüti, Trutigen, Sellenboden (530–), Neuhus (), Weiherhüsli (), Rippertschwand (533–), Helfenstegen (), Moosschür (), Wartensee (), Adelwil (), Gottsmännigen, Mettenwil () ond Brämenstall (). Vo dr Gmeindsflechi send 71,2 % Landwirtschaftlechi Flechi, 19,6 % Waud, 9,2 % Sidligsflechi ond 0,1 % süschtigi Flechi. Nachbergmeinde vo Nöiechöuch send Ämme, Höudisriede, Lozärn, Mauters, Nottu, Räin, Rooteborg, Ruusmu ond Sämpech.

Gschicht 
Nöiechöuch esch zom erschte Mau gnamsed worde im Jahr 1228 aus Nova Ecclesia,scho früener imene Schutzbrief vo 1173 d Ortsteil Adelwil (Adelwile), Gottsmännigen (Cotsmaningen) ond Lippenrüti (Loupenrouti).

Bevölkerig 
Quälle: Bundesamt für Statistik 2005

Dr Uusländeraateil esch 2014 bi 9,5 % gläge.

Religion 
78,9 % vo dr Iiwooner send im Jahr 2000 römisch-katholisch gsii, 9,2 % evangelisch-reformiert.

Politik 
Bi dr Nationauraatswahle 2015 hät s das Ergebnis gää: BDP 2,1% , CVP 25,2% , FDP 21,0% , GLP 4,7% , GP 4,4% , SP 9,2% , SVP 28,0% , Süschtigi 5,4%.

Dr Gmeindspräsident vo Nöiechöuch esch dr Karl Huber (Stand Februar 2016).

Wirtschaft 
D Arbetslosigkeit esch im Jahr 2011 bi 1,4 % gläge.

Sprach ond Dialäkt 
Bi dr Volkszellig 2000 hend vo dr 5517 Iiwohner 95 % Dütsch aus Houptsprach aagää, 0,3 % Französisch, 0,5 % Italienisch ond 4,2 % anderi Sprache.

Z Nöiechöuch redt me s hochalemannisch Lozärntütsch.

Weblink 

 www.neuenkirch.ch

Fuessnote 

Ort (Kanton Lozärn)